K O R R A L D U S         

Haapsalu							     14. september 2011 nr 570

Ehitusloa väljaandmine Sadama tn 16
ehitise laiendamiseks

Läbi vaadanud Haapsalu Linnavalitsusele SA Haapsalu Neuroloogiline Rehabilitatsioonikeskus poolt 12.09.2011.a. esitatud kirjaliku taotluse nr 2863 (registreeritud 13.09.2011.a.) Haapsalu linnas Sadama tn 16 (katastritunnus 18301:004:003) asuva ehitise (ehitisregistri kood 105001092) laiendamiseks ehitusloa saamiseks ning juhindudes  Haapsalu linna ehitusmääruse § 26, Haapsalu Linnavalitsuse 24.12.2003 määrusega nr 12 (muudetud LV 13.10.2004 määrusega nr 8) kinnitatud ehituslubade väljaandmise korra, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b :

1.	Ehitus- ja planeerimisosakonnal väljastada ehitusluba Sadama tn 16 (katastritunnus 18301:004:003) asuva ehitise (ehitisregistri kood 105001092) laiendamiseks. 
2.	Ehitusloale lisada järgmised märkused:
a)	Ehitustöödega alustamisele eelnevalt esitada Haapsalu Linnavalitsuse ehitus- ja planeerimisosakonnale olemasolevate kandetarindite ekspertiisi tulemus
b)	Põhiprojekti konstruktiivne osa kooskõlastada Haapsalu Linnavalitsuse ehitus- ja planeerimisosakonnaga
c)	Põhiprojektis lahendada projekteerimistingimustes toodu punkt 7 ning põhiprojekti osa õuela heakorrastuse lahendus kooskõlastada Haapsalu Linnavalitsuse linnakeskkonna osakonnaga
3.	Korraldus teha teatavaks ehitusloa taotlejale SA Haapsalu Neuroloogiline Rehabilitatsioonikeskus korralduse koopia ja ehitusloa üle andmisega ning linnavalitsuse ehitus- ja planeerimisosakonnale (Reimo Reimer) ja maakorraldus osakonnale (Marju Kohtring).
4.	Korraldus avalikustada väljapanekuga linnavalitsuse fuajees.
5.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.
6.	Korraldus jõustub teatavakstegemisest. 

Andreas Rahuvarm								
Aselinnapea linnapea ülesannetes				Erko Kalev	
				Linnasekretär